| **Hugo Borchardt** |
| --- |
| Gimė | 1844 m. birželio 6 d.Vokietijos imperijos vėliava Vokietijos imperija, Magdeburgas |
| Mirė | 1924 m. gegužės 8 d. (79 metai)Vokietijos vėliava Vokietija, Berlynas |
| Tautybė | vokietis |
| Sutuoktinis (-ė) | Aranka Herczog |
|  |
| Veikla | inžinierius, išradėjas, konstruktorius |
| Sritis | šaunamieji ginklai, pramoninė technika |

**Hugas Borchardtas**, *Hugo Borchardt* (1844 m. birželio 6 d. – 1924 m. gegužės 8 d.) – vokiečių inžinierius, šaulių ginklų konstruktorius, sukūręs savitaisį pistoletą *Borchardt C-93* ir šautuvą *Sharps-Borchardt Model 1878*.

F. Borchardtas gimė 1844 m. birželio 6 d. Magdeburge (Vokietija).

1860 m. jis emigravo į JAV, ir 1872 m. jis dirbo kompanijoje *Pioneer Breech-Loading Arms Co.* (*Trenton*, Masačusetsas) darbų superintendantu (angl. *Superintendent of Works*). 1874 m. jis tapo meistru siuvimo mašinų gamybos kompanijoje *Singer Sewing Machine Co.*, po to įsidarbino *Colt’s Patent Firearms Manufacturing Co.*, vėliau perėjo į *Winchester Repeating Arms Co.*.

1876 m. birželio 1 d. tapo kompanijos *Sharps Rifle Co.* superintendantu ir iždininku.

1881 m. kompanija *Sharps Rifle Co.;* suiro, ir Borchardtas grįžo į Europą. Ėmė dirbti Budapešte (tuo metu Austrijos-Vengrijos miestas) kompanijoje *Fegyver és Gépgyár Részvénytársaság* kompanijoje ir 1890 m. tapo vienu iš direktorių.

Gyvendamas Vengrijoje vedė Aranką Hercog (*Aranka Herczog*).

1890–1892 m. dirbo konsultantu JAV, kompanijoje *Remington Arms*, kur buvo kuriamas *Lee* šautuvas JAV armijos bandymams.

1893 m. H. Borchardtas bendradarbiavo su pramonės įrankių gamybos kompanija *Ludwig Loewe & Company* (Berlynas) ruošdamas gamybai savo konstrukcijos savitaisį pistoletą C-93, paremtą kai kuriomis Maksimo kulkosvaidžio idėjomis. Specialiai pistoletui buvo sukurtas ir šovinys *7,65×25 mm Borchardt*.

* Šautuvas Sharps-Borchardt Model 1878Šautuvas *Sharps-Borchardt Model 1878*
* Savitaisis pistoletas Borchardt C-93Savitaisis pistoletas *Borchardt C-93*
* Kairėje – 7,65×25 mm Borchardt, dešinėje – 7,63×25 mm MauserKairėje – *7,65×25 mm Borchardt*, dešinėje – *7,63×25 mm Mauser*

Hugas Borchardtas turėjo daug patentų ne šaunamiesiems ginklams: uolų grąžto, marškinių apykaklių formuotuvo, dujinės degyklės, rutulinių guolių, vielos tiesintuvo, kai kurių elektrinių prietaisų.

Borchardtas mirė nuo plaučių uždegimo 1924 m. Šarlotenburge (Berlyno dalis).

Šaunamųjų ginklų patentai
-------------------------

JAV:

* #185 721 – 1876 m. rugsėjo 26 d.
* #206 217 – 1878 m. liepos 23 d.
* #273 448 – 1883 m. kovo 6 d.
* #571 260 – 1896 m.
* #987 543 – 1911 m. kovo 21 d.

Vokietija

* #75 837 – 1893 m. rugsėjo 9 d.
* #77 748 – 1894 m. kovo 18 d.
* #91 998 – 1896 m. spalio 10 d.
* #227 078 – 1909 m. vasario 27 d.

D. Britanija

* #18 774 – 1893 m. lapkričio 1 d.
* #29 622 – 1909 m. vasario 20 d.

|  |  |
| --- | --- |
|  | **Vikiteka: Hugo Borchardt** – vaizdinė ir garsinė medžiaga  |

Nuorodos
--------

1. ↑  Shideler, Dan (2011). *The Gun Digest Book of Classic Combat Handguns*. Krause Publications. p. 79. ISBN 978-1-4402-2384-6.
2. 1 2  Shideler, Dan (2010). *The Greatest Guns of Gun Digest*. Krause Publications. p. 21. ISBN 978-1-4402-1414-1.